తెలంగాణలో మహిళా తహసీల్దార్ దారుణహత్య WATCH LIVE TV
మొహాలీ వన్డేలో ధోనీ రికార్డులే రికార్డులు
కోహ్లి, ధోనీలు అర్ధ సెంచరీలు పూర్తి చేసుకోవడంతో భారత్ విజయం దిశగా సాగుతోంది. ధోనీ ఈ మ్యాచ్ ద్వారా నాలుగు రికార్డులు సాధించాడు.
TNN | Updated:
Oct 23, 2016, 09:28PM IST
మొహాలీ వన్డేలో భారత్ నిలకడగా ఆడుతోంది. కోహ్లి, ధోనీలు అర్ధ సెంచరీ సాధించడంతో భారత్ విజయం దిశగా సాగుతోంది. 286 పరుగుల భారీ లక్ష్యంతో బరిలోకి దిగిన టీమ్ ఇండియా 13 పరుగుల వద్ద రహానే వికెట్&zwnj;ను కోల్పోయింది. తర్వాత జట్టు స్కోరు 41 పరుగుల వద్ద రోహిత్ శర్మ సౌథీ బౌలింగ్&zwnj;లో ఎల్బీడబ్ల్యూగా వెనుదిరిగాడు. ఈ దశలో కెప్టెన్ ధోనీ, విరాట్ కోహ్లి జట్టును ఆదుకున్నారు. వీరిద్దరూ స్థిరంగా ఆడుతుండటంతో 28 ఓవర్లు ముగిసే సరికి భారత్ మరో వికెట్ కోల్పోకుండా 152/2గా నిలిచింది. అర్ధ సెంచరీ సాధించిన కోహ్లీ 62 పరుగులతో క్రీజులో ఉండగా, ధోనీ 66 పరుగులతో ఆడుతున్నాడు.
ఈ క్రమంలో ధోనీ వన్డేల్లో 9 వేల పరుగుల మైలు రాయిని చేరుకున్నాడు. 243 వన్డేలు ఆడిన ధోనీ 50కిపైగా సగటుతో ఈ ఘనత సాధించాడు. ఈ క్రమంలో 195 సిక్సర్లు బాదిన సచిన్ రికార్డును అధిగమించాడు. కెప్టెన్&zwnj;గా బాధ్యతలు చేపట్టాక 124 సిక్సర్లు బాదిన ధోనీ రికీ పాంటింగ్ (123 సిక్సర్లు)ను దాటేశాడు. అంతే కాకుండా కీపర్&zwnj;గా 150 స్టంపౌట్లు చేసి, ఈ ఘనత సాధించిన తొలి వికెట్ కీపర్&zwnj;గా రికార్డు నెలకొల్పాడు.